বহু প্রতীক্ষিত ঠগস অফ হিন্দোস্তান ছবির প্রযোজক আদিত্য চোপরা। পরিচালক বিজয় কৃষ্ণ আচার্য। ফিলিপ মিডোস টেলরের লেখা উপন্যাস “কনফেশন অফ এ ঠগ” অবলম্বনে তৈরি এই ছবি। ইতিমধ্যেই প্রকাশিত হয়েছে বিভিন্ন শিল্পীদের লুক। খুদাবক্স চরিত্রে প্রকাশিত হয়েছে অমিতাভ বচ্চনের লুক। সেখানে দেখা যাচ্ছে একটা উড়ন্ত বাজপাখি এসে বসেছে জাহাজের উপরে রাখা কামানে। আর অমিতাভ তার পেছনে দাঁড়িয়ে আছেন। প্রতিপক্ষের উদ্দেশ্যে তির ছুড়ছেন লুকে সামনে এসেছে ফাতিমা সানা শেখের পোস্টার। আর সুবাইয়াজান ওরফে ক্যাটরিনাকে দেখা গেছে অসাধারণ লুকে। লেহেঙ্গা-চোলি, নাকে নথ, হাতে মেহেন্দি পরে আদাবের ভঙ্গিতে দাঁড়িয়ে আছেন তিনি। তাঁর এই লুকের প্রশংসা করেছেন আমির খান স্বয়ং। আর এবার প্রকাশিত হল আমির খানের লুক।